**PARAIŠKOS FORMA**

**2018–2019 m. Saugių darbo vietų gerosios praktikos apdovanojimų konkursas**

* *Pareiškėjas turi užpildyti ir pasirašyti paraiškos formą ir išsiųsti ją* [*nacionaliniam ryšių punktui*](https://healthy-workplaces.eu/en/national-focal-points)*;*
* *paraiškos formą galima užpildyti bet kuria oficialiąja ES kalba, tačiau EU-OSHA teiktų pirmenybę anglų kalba parašytam tekstui;*
* *paraiškos forma turėtų būti siunčiama elektroniniu būdu kaip „Microsoft Word“ dokumentas;*
* *paraiškos formą turi sudaryti ne daugiau kaip 9 000 ženklų arba ne daugiau kaip 5 puslapiai (jei paraiškos bus ilgesnės, EU-OSHA patirs gerokai daugiau vertimo išlaidų);*
* *tekstas turėtų būti aiškus ir paprastas, kad jį galėtų lengvai suprasti visi norintys pritaikyti pavyzdį savo darbo vietoje;*
* *paraiškos formą turėtų sudaryti tik tekstas; joje neturėtų būti nuotraukų, grafikų ir pan.*

**PASTABA.** Paraiškos forma yra pirmas orientacinis dokumentas, su kuriuo susipažįsta Europos vertinimo komisija; pavyzdys bus verčiamas į anglų kalbą, jeigu jis pateiktas kita kalba, todėl formoje turi būti pateikta visa esminė informacija.

|  |  |
| --- | --- |
| **GEROSIOS PRAKTIKOS PAVYZDYS** | |
| **Tema** |  |
| **Pavyzdžio pavadinimas** |  |
| **Įmonės pavadinimas** |  |
| **Darbuotojų skaičius** |  |
| **Šalis** |  |
| **Adresas** |  |
| **Telefono numeris** |  |
| **Fakso numeris** |  |
| **Organizacijos vadovybei atstovaujančio asmens vardas ir pavardė** |  |
| **E. paštas** |  |
| **Darbuotojams atstovaujančio asmens vardas ir pavardė** |  |
| **E. paštas** |  |

|  |  |
| --- | --- |
| **Informaciją teikianti organizacija (jeigu skiriasi nuo pirmiau nurodytos)** |  |
| **Šalis** |  |
| **Adresas** |  |
| **Telefono numeris** |  |
| **Fakso numeris** |  |
| **E. paštas** |  |
| **Kontaktinis asmuo** |  |
| **Sektorius (NACE kodas)** |  |
| **Privati / viešoji / iš dalies privati** |  |
| **BENDRA INFORMACIJA** | |
|  | |
| **SPRĘSTINA PROBLEMA IR (ARBA) KLAUSIMAI** | |
|  | |
| **SPRENDIMO BŪDAS / INTERVENCINĖ PRIEMONĖ / TAIKOMOS PRIEMONĖS / KAS PADARYTA IR KAIP** | |
|  | |
| **PASIEKTI REZULTATAI IR PRIEMONIŲ VEIKSMINGUMAS** | |
|  | |
| **SĖKMĖS VEIKSNIAI** | |
|  | |
| **SĄNAUDOS IR NAUDA (įskaitant žmogiškųjų išteklių, socialines ir ekonomines sąnaudas ir naudą)** |  |
| **Papildoma informacija: pridėkite priedų sąrašą ir (arba) papildomos informacijos su trumpais aprašymais (pvz., nuotraukų ir (arba) kitų gerosios praktikos pavyzdžio iliustracijų, mokymo medžiagą ir pan.).** | |
| **Nurodykite, kas turėtų gauti apdovanojimą** | **Įmonė  Informacijos pateikėjas Kita** |

Patvirtinkite ir pasirašykite:

Patvirtinu, kad perskaičiau EU-OSHA privatumo politikos sąlygas ir leidžiu tvarkyti savo asmens duomenis.

Teisės į pateiktas nuotraukas priklauso man ir sutinku, kad jas EU-OSHA naudotų per gerosios praktikos apdovanojimo procedūrą ir leidiniuose, taip pat sutinku, kad nuotraukos prireikus būtų saugomos EU-OSHA skaitmeninių atvaizdų archyve ir naudojamos kitais nekomerciniais tikslais, siekiant skatinti darbuotojų saugą ir sveikatą.

Organizacijos pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organizacijos įgalioto atstovo parašas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kai kurių paraiškos formoje vartojamų sąvokų paaiškinimai:**

* TEMA – keletas raktinių žodžių ir (arba) sakinių, kuriais apibūdinamas pavyzdys.
* PAVYZDŽIO PAVADINIMAS – parašykite trumpą pavadinimą, pvz., „Pradedame keisti pavojingas medžiagas“, „Pažangios techninės kontrolės priemonės“, „Atsižvelgiame į konkrečių darbuotojų grupių poreikius“, „Kancerogenų poveikio mažinimas“.
* INFORMACIJĄ TEIKIANČIOS ORGANIZACIJOS / ĮMONĖS PAVADINIMAS – kartais gerosios praktikos pavyzdį pateikia kita, o ne gerąją praktiką įgyvendinanti įmonė. Tokiu atveju prašome pateikti informaciją apie abi organizacijas bei abiejų organizacijų kontaktus.
* SEKTORIUS – sektorius (keturių skaičių numeris) turėtų būti nurodomas pagal Europos Sąjungos statistinį ekonominės veiklos rūšių klasifikatorių, NACE 2 red. (2008 m.), <http://ec.europa.eu/eurostat/web/nace-rev2>.
* Privati arba viešoji – ar įmonė privati ar viešoji?
* BENDRA INFORMACIJA – aprašoma įmonė / darbo vieta / veikla / problemiška situacija.
* SPRĘSTINA PROBLEMA IR (ARBA) KLAUSIMAS – aprašoma, kaip, kada ir kokia forma kyla pavojai ir (arba) rizika, taip pat poveikis ir rezultatai (sveikatos sutrikimai, ligos, nelaimingi atsitikimai, poveikis produktyvumui ir darbui ir pan.). Aprašymas turi būti aiškus, tam, kad internete skaitantys asmenys suprastų veiksmus, kurių buvo imtasi, ir kodėl jų buvo imtasi.
* SPRENDIMO BŪDAS / INTERVENCINĖ PRIEMONĖ / TAIKOMOS PRIEMONĖS / KAS PADARYTA IR KAIP – aiškiai aprašomos taikytos priemonės, pvz., politikos ir (arba) intervencinių priemonių formavimas, darbuotojų dalyvavimas, įgyvendinimas. Aprašymas turėtų būti lengvai suprantamas, o skaitytojas turėtų aiškiai įsivaizduoti intervencines priemones, kas ir kaip buvo padaryta.
* PASIEKTI REZULTATAI IR PRIEMONIŲ VEIKSMINGUMAS – nurodomi išmatuojami rezultatai (pvz., sumažėjo nelaimingų atsitikimų ir profesinių ligų skaičius) ir „neišmatuojama“ nauda (pvz., pagerėjo darbo aplinka). Čia galima paminėti žmogiškųjų išteklių bei socialines ir ekonomines sąnaudas, gautą naudą ir teigiamus rezultatus.
* SĖKMĖS VEIKSNIAI – pagrindiniai elementai pageidaujamam rezultatui pasiekti, pvz., darbuotojų dalyvavimas, vadovybės įsipareigojimas, už žmogiškuosius išteklius atsakingų darbuotojų bendradarbiavimas ir DSS valdymas.
* SĄNAUDOS IR NAUDA – nurodoma, kiek padidėjo išlaidos įgyvendinant priemones ir kiek tiesiogiai ar netiesiogiai dėl įdiegtos naujovės sumažėjo sąnaudos (jei tai įmanoma nurodyti).
* NUOTRAUKOS IR VISA KITA ILIUSTRACINĖ MEDŽIAGA turėtų būti teikiama kaip papildoma informacija, įskaitant grafikus, lenteles ir diagramas, kai įmanoma.

**Saugių darbo vietų gerosios praktikos apdovanojimų paraiškų teikimo privatumo politika**

Šioje formoje prašomi pateikti duomenys renkami tik tam, kad būtų galima atrinkti įmones 2018−2019 m. Saugių darbo vietų gerosios praktikos apdovanojimams (GPA) ir pateikti 2018−2019 m. GPA laimėjusių ir pagyrimo nusipelniusių įmonių duomenis Saugių darbo vietų kampanijos svetainėje ir EU-OSHA svetainėje, taip pat paskelbti laimėjusius ir pagyrimo nusipelniusius įmonių pavyzdžius 2018–2019 m. GPA brošiūroje, kuri bus prieinama Saugių darbo vietų kampanijos svetainėje ir EU-OSHA svetainėje, taip pat bus dalijama spausdintinė jos versija.

Duomenys bus perduoti nacionaliniams ryšių punktams ir EU-OSHA sudarytos vertinimo komisijos, vertinančios GPA pavyzdžius, išorės vertintojams. Be to, duomenys bus perduoti trečiosioms šalims partnerėms ir (arba) rangovams, kurie EU-OSHA vardu rengs įvairius su kampanijos veikla susijusius pranešimus, įskaitant pranešimus apie sprendimą skirti apdovanojimą, informacinius biuletenius, naujienas, kvietimus į renginius ir apklausas.

Svetainėse ir leidiniuose bus pateikiami šie duomenys:

* įmonės pavadinimas ir adresas;
* įmonės svetainės adresas;
* gerosios praktikos atvejo tyrime ir (arba) pavyzdyje sprendžiami klausimai;
* gerosios praktikos atvejo tyrimo ir (arba) pavyzdžio aprašymas.

Duomenys apie laimėjusias ir pagyrimo nusipelniusias įmones laikomi EU-OSHA svetainėje.

GPA formose renkami šie duomenys:

* informacija apie įmonę ir (arba) organizaciją;
  + darbuotojų skaičius;
  + adresas;
  + bendras e. pašto adresas;
  + bendras telefono numeris;
  + bendras fakso numeris;
* vadovybei atstovaujančio kontaktinio asmens vardas ir pavardė;
  + e. paštas;
* darbuotojams atstovaujančio asmens vardas ir pavardė;
  + e. paštas;
* informaciją teikianti organizacija:
  + adresas;
  + telefono numeris;
  + fakso numeris;
  + e. paštas;
  + kontaktinio asmens vardas ir pavardė;
* sektorius (NACE kodas);
* privati / viešoji / iš dalies privati;
* pavadinimas ir sprendžiamas (-i) klausimas (-ai);
* užduotis;
* problema (pavojus / rizika / rezultatas);
* sprendimo būdas (prevencijos priemonė (-ės), kurios (-ių) buvo imtasi);
* rezultatų veiksmingumas;
* sėkmės veiksnys (-iai);
* sąnaudos ir nauda (įskaitant žmogiškųjų išteklių, socialines ir ekonomines sąnaudas ir naudą);
* nuotraukos ir (arba) kitos gerosios praktikos pavyzdžio iliustracijos;
* jeigu šis gerosios praktikos pavyzdys bus apdovanotas, kas turėtų priimti apdovanojimą.

Pirmiau nurodytoje formoje pateiktus duomenis elektroniniu arba įprastu paštu turite nusiųsti savo [nacionaliniam ryšių punktui](https://healthy-workplaces.eu/en/national-focal-points). Ryšių punktai kiekvienoje šalyje atrinks tinkamiausius kandidatus ir nusiųs jų duomenis EU-OSHA GPA komitetui. Pateikdami šią formą sutinkate, kad EU-OSHA perduotų jūsų duomenis trečiosioms šalims rangovėms ir (arba) partnerėms, kurios EU-OSHA vardu rengia įvairius pranešimus apie sprendimą skirti apdovanojimą, ir skelbtų jūsų duomenis Saugių darbo vietų kampanijos svetainėje, EU-OSHA svetainėje ir GPA brošiūroje, ir įsipareigojate vykstant kampanijai informuoti EU-OSHA apie pasikeitusią arba atnaujintą informaciją.

**Kas gali susipažinti su jūsų duomenimis?**

Galimybė susipažinti su asmens duomenimis suteikiama atsižvelgiant į susijusių subjektų vaidmenį ir atsakomybę („reikia žinoti“ principas):

* nacionalinių ryšių punktų darbuotojams;
* EU-OSHA tinkamai paskirtiems darbuotojams, kurių funkcijos yra susijusios su Saugių darbo vietų kampanijos projekto įgyvendinimu;
* EU-OSHA sudarytos GPA vertinimo komisijos išorės nariams;
* EU-OSHA serverio prieglobos ir priežiūros paslaugas teikiančiam išorės paslaugų teikėjui;
* prireikus Teisės tarnybai, Tarnautojų teismui, Europos duomenų apsaugos priežiūros pareigūnui, Europos kovos su sukčiavimu tarnybai (OLAF), Europos ombudsmenui, Audito Rūmams ir Vidaus audito tarnybai.

Visi išvardyti duomenų gavėjai privalo laikytis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo. Be kita ko, jie gali būti įpareigoti laikytis nacionalinių duomenų apsaugos įstatymų, kuriais ši direktyva perkeliama į nacionalinę teisę.

EU-OSHA neatskleis asmens duomenų trečiosioms šalims be konkretaus jų prašymo arba vienareikšmiško duomenų subjekto sutikimo. EU-OSHA neatskleis asmens duomenų tiesioginės komercinės rinkodaros tikslais.

**Jūsų teisės**

Saugių darbo vietų kampanijos GPA kandidatai, prisijungdami prie sistemos, gali susipažinti su savo asmenine informacija, tikrinti, ar ji yra tiksli, ištrinti ją ir taisyti. Tačiau jeigu turite klausimų dėl 2018–2019 m. Saugių darbo vietų kampanijos, kurie nebuvo aptarti šioje skiltyje arba kampanijos svetainės viešojoje skiltyje, kreipkitės e. paštu [information@osha.europa.eu](mailto:information@osha.europa.eu).

Siekdami užtikrinti apsaugą nuo neteisėtos prieigos prie duomenų arba neteisėto duomenų pakeitimo, atskleidimo arba sunaikinimo, imamės tinkamų saugumo priemonių. Be kita ko, atliekame duomenų rinkimo, saugojimo ir tvarkymo praktikos vidaus peržiūrą ir taikome saugumo priemones, įskaitant atitinkamą ryšio šifravimą ir fizines saugumo priemones, padedančias apsisaugoti nuo neteisėtos prieigos prie sistemų, kuriose saugome asmens duomenis.

Jei turite kokių nors klausimų ar nusiskundimų dėl savo asmens duomenų rinkimo, tvarkymo arba naudojimo, susiekite su Duomenų apsaugos pareigūnu e. paštu [DPO@osha.europa.eu](mailto:DPO@osha.europa.eu). Kilus ginčui, skundus taip pat galima pateikti [Europos duomenų apsaugos priežiūros pareigūnui](http://www.edps.europa.eu/).